पाएं अपने शहर की ताज़ा ख़बरें और फ्री ई-पेपरडाउनलोड करें
मानसरोवर थाना पुलिस ने नौकरी लगवाने के नाम पर 12 लाख की ठगी करने वाले आरोपी को गिरफ्तार कर लिया। आरोपी ने एक महिला को अध्यापक के पद पर नौकरी लगवाने के नाम पर धोखाधड़ी की थी। बानसूर अलवर निवासी महिला ने रोहित सैन और रितुराज शर्मा के खिलाफ अगस्त 2019 में मुकदमा दर्ज कराया था।
मानसरोवर थानाधिकारी दिलीप कुमार सोनी ने बताया कि गिरफ्तार आरोपी रोहित सैन (25) वरुण पथ मानसरोवर का रहने वाला है। पुलिस रितुराज को पहले ही गिरफ्तार कर चुकी है। रोहित फरार चल रहा था। मुखबीर की सूचना और लोकेशन के आधार पर मांगयावास से पकड़ा है। आरोपी के खिलाफ चित्तौड़गढ़, झुंझुनूं में भी धोखाधड़ी के मुकदमे चल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn